
Projektas


LIETUVOS RESPUBLIKOS

ELEKTRONINIŲ RYŠIŲ ĮSTATYMO 74 STRAIPSNIO PAKEITIMO

ĮSTATYMAS

2013 m.		Nr.
Vilnius

(Žin., 2004, Nr. 69-2382; 2011, Nr. 91-4327)


1 straipsnis. 74 straipsnio 1 dalies pakeitimas
Pakeisti 74 straipsnio 1 dalį ir ją išdėstyti taip:
„1. Ūkio subjektui, kuris nesilaiko vertimosi elektroninių ryšių veikla sąlygas nustatančių teisės aktų ar elektroninių ryšių išteklių naudojimo sąlygų, įskaitant vartotojų, paslaugų gavėjų teisių arba nevykdo įpareigojimų, nustatytų kaip ūkio subjektui, turinčiam didelę įtaką atitinkamoje rinkoje arba paskirtam teikti universaliąsias paslaugas, arba nevykdo Ryšių reguliavimo tarnybos įpareigojimų, nustatytų pagal šio Įstatymo 22 straipsnio 6 dalį, arba nesilaiko radijo ryšio įrenginių ir telekomunikacijų galinių įrenginių techninio reglamento arba elektromagnetinio suderinamumo techninio reglamento, arba nevykdo nustatytų pareigų užtikrinant galimybę naudotis pagalbos iškvietimo paslaugomis ir (ar) nesilaiko nustatytų perduodamos informacijos apie skambinančiojo asmens vietą tikslumo ir patikimumo kriterijų, Ryšių reguliavimo tarnyba turi teisę skirti baudą iki 3 procentų bendrųjų metinių pajamų iš veiklos, susijusios su elektroniniais ryšiais, o jei tokios veiklos mastą apskaičiuoti sunku arba neįmanoma, – iki 300 000 litų.“


Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS

Teikia Seimo nariai:

Kęstas Komskis
Kęstutis Bartkevičius




